**Φιλοσοφία - Σκοπιμότητα**

Το παρόν πρόγραμμα για μαθητές/τριες Γυμνασίου βασίζεται σε ένα σύγχρονο θεωρητικό πλαίσιο που συνδυάζει τη **βιωματική μάθηση, τη διαθεματική προσέγγιση και τη σύνδεση με την πραγματική ζωή**. Εστιάζει στην ελληνική ναυτιλία, η οποία αποτελεί την **πρώτη δύναμη παγκοσμίως** και **βασικό πυλώνα της ελληνικής οικονομίας**. Είναι σημαντικό οι νέοι/ες να γνωρίζουν τον καθοριστικό ρόλο της ναυτιλίας στην ανάπτυξη της χώρας και τη συμβολή της στην παγκόσμια οικονομία.

Το πρόγραμμα **αναδεικνύει τις αμέτρητες ευκαιρίες απασχόλησης που προσφέρει η ναυτιλία σε πλειάδα ειδικοτήτων**, παρέχοντας έναν δρόμο για καλύτερο βιοτικό επίπεδο. Η σύνδεση των νέων με τον κλάδο δεν είναι μόνο μια επαγγελματική προοπτική, αλλά και ένας τρόπος να μειωθεί το φαινόμενο του brain drain και να ενισχυθεί η αντιμετώπιση του δημογραφικού προβλήματος. Με αυτόν τον τρόπο, η ελληνική νεολαία μπορεί να χτίσει ένα βιώσιμο μέλλον, συμβάλλοντας ενεργά στην οικονομία και την κοινωνία.

Μέσω του προγράμματος, οι μαθητές/τριες θα αναπτύξουν τη δυνατότητά τους για **κριτική σκέψη** και θα ενισχύσουν τις δεξιότητές τους στην **έρευνα και τη διασταύρωση πληροφοριών**, εφοδιάζοντάς τους με τα εργαλεία για να **αξιολογούν πηγές** και να παίρνουν **τεκμηριωμένες αποφάσεις**. Παράλληλα, θα εξοικειωθούν με **σύγχρονα τεχνολογικά μέσα** και εργαλεία που θα τους βοηθήσουν σημαντικά στην επαγγελματική τους πορεία και προετοιμάσουν για τις απαιτήσεις της σύγχρονης αγοράς εργασίας. Επιπλέον, το πρόγραμμα προσφέρει πρακτικές δραστηριότητες που ενισχύουν τη σύνδεση των μαθητών/τριών με την αγορά εργασίας, όπως η δημιουργία του βιογραφικού τους και η δυνατότητα επικοινωνίας με επαγγελματίες του κλάδου. Με αυτόν τον τρόπο, οι μαθητές/τριες θα αποκτήσουν πολύτιμη εμπειρία και αυτοπεποίθηση για να αναπτύξουν τις επαγγελματικές τους φιλοδοξίες και να ενταχθούν με επιτυχία στον εργασιακό κόσμο.