**Φύλλο Εργασίας Γυμνασίου: ΤΙ ΕΙΝΑΙ ΝΑΥΤΙΛΙΑ**

(Ο/Η εκπαιδευτικός δύναται να επιλέξει τις πιο κατάλληλες δραστηριότητες για το μαθησιακό επίπεδο και την ηλικία των μαθητών/τριών και σύμφωνα με το χρονικό περιορισμό των 45 λεπτών.)

Όνομα Μαθητή/τριας: \_\_\_\_\_\_\_\_\_\_\_\_\_\_\_\_\_\_\_\_\_\_\_

Τάξη: \_\_\_\_\_\_\_\_\_\_\_\_\_\_\_\_\_\_\_\_\_\_\_

Ημερομηνία: \_\_\_\_\_\_\_\_\_\_\_\_\_\_\_\_\_\_\_\_\_\_\_

**Μέρος Α: Έρευνα**

*1. Ερευνήστε και καταγράψτε πληροφορίες για:*

* Την θέση της Ελλάδας στη Ναυτιλία παγκοσμίως και στην Ευρώπη
* Ποιες είναι οι πέντε (5) πρώτες χώρες σε ναυτιλιακή δύναμη. Τι παρατηρείτε; Ποιοι είναι οι παράγοντες που καθορίζουν την ναυτιλιακή δύναμη κάθε χώρας;
* Ερευνήστε και καταγράψτε τον αριθμό των πλοίων που κατέχουν οι Έλληνες/ίδες εφοπλιστές/τριες παγκοσμίως και ποιο ποσοστό αντιπροσωπεύουν στην παγκόσμια ναυτιλία.

**Μέρος Β (προαιρετικό): Δημιουργία Παρουσίασης (PowerPoint)**

Αφού ερευνήσετε τα παραπάνω θέματα, δημιουργήστε μια παρουσίαση για τη θέση της Ελλάδας στην παγκόσμια ναυτιλία:

1. **Δημιουργία διαφάνειας για την κατάταξη της Ελλάδας στον παγκόσμιο ναυτιλιακό χάρτη.**
2. **Προσθέστε διαφάνειες με στατιστικά στοιχεία και γραφήματα για τον αριθμό των πλοίων των Ελλήνων/ίδων εφοπλιστών/τριών.**
3. **Καταγράψτε τα οφέλη και τις προκλήσεις της ελληνικής ναυτιλίας στην παγκόσμια οικονομία.**
4. **Δημιουργήστε μια διαφάνεια σύγκρισης του οικονομικού μεγέθους της Ελλάδας σε σχέση με τις υπόλοιπες κορυφαίες ναυτιλιακές χώρες**

**Μέρος Γ: Ερωτήσεις Ανατροφοδότησης και Συζήτηση**

Αφού ολοκληρώσετε την έρευνα και την παρουσίασή σας, συζητήστε τα εξής:

1. **Ποια νούμερα σας εντυπωσίασαν περισσότερο για την ελληνική ναυτιλία;**
2. **Πώς πιστεύετε ότι η ναυτιλία μπορεί να επηρεάσει τη μελλοντική ανάπτυξη της Ελλάδας;**
3. **Ποιες είναι οι προκλήσεις που αντιμετωπίζει η ελληνική ναυτιλία και ποια βήματα μπορεί να κάνει η χώρα για να παραμείνει παγκόσμια ναυτιλιακή δύναμη;**

---

Για τον/την εκπαιδευτικό:

· Αξιολόγηση:

* **30%** Έρευνα και ανάλυση δεδομένων
* **40%** Δημιουργία παρουσίασης και γραφημάτων
* **30%** Συνεργασία και συμμετοχή στη συζήτηση